nahid-hub/BLUGE-bengali-wikipedia-section-title-prediction huggingface dataset:
তেলিয়াপাড়ার যুদ্ধ -
৪ এপ্রিল, ১৯৭১ বাংলাদেশের স্বাধীনতা যুদ্ধের উধ্বতন সেনা কর্মকর্তারা তেলিয়াপাড়ায় ২য় ইষ্ট বেঙ্গলের সদরদপ্তরে সমবেত হন। চা বাগান পরিবেষ্টিত পাহাড়ী এ অঞ্চলে জেনারেল এম এ জি ওসমানী, লে: কর্ণেল আব্দুর রব, লে: কর্ণেল সালাউদ্দিন মোহাম্মদ রেজা, মেজর কাজী নুরুজ্জামান , মেজর খালেদ মোশাররফ, মেজর নুরুল ইসলাম,
মেজর শাফায়াত জামিল , মেজর মইনুল হোসাইন চৌধুরীসহ অনেকেই সেখানে উপস্থিত ছিলেন সেদিন। সেদিনের সভায় চারজন সিনিয়র অফিসারকে যুদ্ধকালীন কর্মক্ষেত্র ভাগ করে দেয়া হয়; সিলেট-বাহ্মণবাড়ীয়া এলাকায় মেজর শফিউল্লা, কুমিল্লা-নোয়াখালী এলাকায় মেজর খালেদ মোশাররফ, চট্টগ্রাম-পার্বত্য চট্টগ্রাম এলাকায় মেজর জিয়াউর রহমান এবং কুষ্টিয়া-যশোর এলাকায় মেজর আবু ওসমান চৌধুরীকে যুদ্ধ পরিচালনার জন্য দায়িত্ব প্রদান করা হয়। এই সভাতেই মুক্তিবাহিনী সাংগঠনিক ভাবে পরিপুষ্ট হয়ে উঠে এবং জেনারেল এম এ জি ওসমানীর নেতৃত্ব গ্রহণ করা হয়।

সঠিক অনুচ্ছেদ শিরোনাম কোনটি?
titleA. ভৌগোলিক উপাত্ত
titleB. মুক্তিযুদ্ধে মাধবপুর
titleC. জনসংখ্যার উপাত্ত
titleD. সাংষ্কৃতিক বৈশিষ্ঠ্য
উত্তর: titleB
বার্গাস ইয়োসা গভীরভাবে সমাজ সচেতন। তিনি মনে করেন যে রাজনীতি রাজনীতিবিদদের একচেটিয়া অধিকার নয়। লেখক এবং সংস্কৃতি কর্মীরাও রাজনীতিতে গভীর ভূমিকা রাখতে সক্ষম। বর্তমান বিশ্বে রাজনীতিকে এড়িয়ে থাকার অবকাশ নেই। তিনি মনে করেন বর্তমান সমাজের প্রধান সমস্যা সহনশীলতার প্রকট অভাব। সহনশীলতার অভাবে গণতন্ত্র গণতন্ত্র থাকে না। তিনি মনে করেন একবিংশ শতাব্দীর মূল আন্তজাতির্ক সমস্যা হলো "সন্ত্রাসবাদ‍"। সন্ত্রাসবাদের উৎপত্তি "‍ফ্যানাটিজম‍" থেকে ; ফ্যানাটিকরা স্বীয় বিশ্বাসকে অবিমিশ্র সত্য মনে করে এবং প্রতিপক্ষ অসত্য বিধায় তাকে ধ্বংস করে দেয়ার নীতিতে কাজ করে। তিনি মনে করেন ল্যাটিন আমেরিকার সকল সমস্যার মূলে রয়েছে ভ্রষ্ট রাজনীতি। বার্গাস ইয়োসা লেখকের রাজনৈতিক দর্শনের ব্যাপারে অনাপসী। গার্সিয়া মার্কেস সম্পর্কে তার বক্তব্য, ‍"আমার মতে, তাঁর লেখা ও রাজনীতির মান এক নয়। এখন শুধু এইটুকুই বলি, আমি লেখক হিসেবে তাঁর কাজের বড় ভক্ত। এরমধ্যে আমি তো বলেছি যে, আমি তাঁর কাজ নিয়ে ৬০০ পৃষ্ঠার একটি বই লিখেছি। কিন্তু ব্যক্তিগতভাবে আমি তাঁকে ততটা শ্রদ্ধা করতে পারি না; তাঁর রাজনৈতিক বিশ্বাসকেও না। তাঁর বিশ্বাসকে সিরিয়াস মনে হয় না।"

সঠিক অনুচ্ছেদ শিরোনাম কোনটি?
titleA. দর্শন
titleB. পুরস্কার ও সম্মাননা
titleC. রাজনৈতিক সম্পৃক্ততা
titleD. সাহিত্যকীর্তি
উত্তর: titleA
১৯৬১ সালে, দুই দেশের মাঝে চীন-উত্তর কোরিয়া পারস্পরিক সাহায্য ও বন্ধুতাপূর্ণ সহায়তা চুক্তি সাক্ষরিত হয়, যেখানে চীন তার মিত্রের উপর যেকোন ধরনের বাহ্যিক আক্রমণের বিরুদ্ধে যেকোন উপায়ে তাৎক্ষণিক সামরিক ও অন্যান্য সকল প্রকার সহায়তা সরবরাহের প্রতিশ্রুতি ব্যক্ত করে। পরবর্তীতে, ১৯৮১ ও ২০০১ সালে দুইবার এই চুক্তি সম্প্রসারিত করা হয়, যার মেয়াদকাল ২০২১ সাল পর্যন্ত।

সঠিক অনুচ্ছেদ শিরোনাম কোনটি?
titleA. আরও দেখুন
titleB. ২০১৭ সম্পর্কের অবনতি
titleC. চীন-উত্তর কোরিয়া পারস্পরিক সাহায্য ও বন্ধুতাপূর্ণ সহায়তা চুক্তি
titleD. বিনিয়োগসমূহ
উত্তর: titleC
কারামত আলী জৌনপুরীর কর্মজীবনের সিংহভাগ সময় ধর্মীয় প্রচারণামূলক কাজের স্বার্থে বাংলা ও আসাম অঞ্চলে নৌভ্রমণ করতে হতো। এ জন্য তিনি একটি ভ্রাম্যমাণ মাদ্রাসা প্রতিষ্ঠা করেন। এ মাদ্রাসাটি ছিল বড় একটি নৌকার মধ্যে। শিক্ষার্থীরা নৌকাতেই থাকতেন, কারামত আলী জৌনপুরী তাদের ব্যয়ভার বহন করতেন এবং নিয়মিত শিক্ষাদান করতেন। 

সঠিক অনুচ্ছেদ শিরোনাম কোনটি?
titleA. ভ্রাম্যমাণ মাদ্রসা
titleB. শিক্ষাজীবন
titleC. কর্মজীবন
titleD. উত্তরসূরী
উত্তর: titleA
মার্কিন যুক্তরাষ্ট্র উত্তর আমেরিকা মহাদেশের মধ্যভাগে অবস্থিত। এর উত্তরে কানাডা এবং দক্ষিণে সংযুক্ত মেক্সিকান রাষ্ট্রসমূহ অবস্থিত। পূর্বে আটলান্টিক মহাসাগর এবং পশ্চিমে প্রশান্ত মহাসাগর দ্বারা বেষ্টিত এই দেশ। এছাড়া হাওয়াই দ্বীপপুঞ্জ, আলাস্কা অঙ্গরাজ্য এবং অসংখ্য ক্ষুদ্র ক্ষুদ্র বিচ্ছিন্ন ভূমি এই রাষ্ট্রের অন্তর্ভুক্ত।

সঠিক অনুচ্ছেদ শিরোনাম কোনটি?
titleA. মহাদেশীয় যুক্তরাষ্ট্রের টপোগ্রাফিক মানচিত্র
titleB. ভূগোল
titleC. সরকার ব্যবস্থা
titleD. নামকরণ
উত্তর: titleB
ইউরোপীয়দের আধিপত্য অধিকাংশ মিশরীয় মেনে নিতে পারেনি। তারা কর্নেল আহমেদ উরাবির নেতৃত্বে সংগঠিত হতে শুরু করে। বিদ্রোহের ফলে ইউরোপীয়দের কাছ থেকে মুক্তি সম্ভব আশা করে ইসমাইল উরাবিকে প্রতিরোধ করার জন্য বেশি চেষ্টা করেননি। তিনি দাবিমত সরকার বিলুপ্ত করেন। ব্রিটেন ও ফ্রান্স এই ঘটনাকে গুরুতর বিবেচনা করে। ১৮৭৯ সালের মে মাসে তারা ব্রিটিশ ও ফরাসি মন্ত্রীদের পুনর্বহালের জন্য চাপ প্রয়োগ করে। এসময় উরাবির হাতে দেশের বেশিরভাগ নিয়ন্ত্রণ ছিল এবং ইসমাইলেরও এতে সম্মতি ছিল না। ফলে ইসমাইল পাশাকে ক্ষমতাচ্যুত করার জন্য ব্রিটিশ ও ফরাসিরা উসমানীয় সুলতান দ্বিতীয় আবদুল হামিদকে চাপ দেয়। ১৮৭৯ সালের ২৬ জুন ইসমাইল পাশা পদচ্যুত হন। ইসমাইলের জ্যেষ্ঠ পুত্র তাওফিক পাশা অনেক নমনীয় ছিলেন এবং তাকে ইসমাইলের উত্তরসুরি করা হয়। ইসমাইল পাশা রেসিনায় নির্বাসনে যান যা বর্তমানে নেপলসের কাছে এরকোলানোতে অবস্থিত। ১৮৮৫ সাল পর্যন্ত তিনি নির্বাসনে ছিলেন। এরপর সুলতান দ্বিতীয় আবদুল হামিদ কর্তৃক তিনি ইস্তানবুলের এমিরগান প্রাসাদে ফিরে আসার অনুমতি পান। এখানে তিনি অনেকটা বন্দী জীবন কাটান। মৃত্যুর আগ পর্যন্ত তিনি এখানে ছিলেন। মৃত্যুর পর তাকে কায়রোতে দাফন করা হয়।




সঠিক অনুচ্ছেদ শিরোনাম কোনটি?
titleA. ঋণ
titleB. তথ্যসূত্র
titleC. উরাবি বিদ্রোহ ও নির্বাসন
titleD. সুয়েজ খাল
উত্তর: titleC
বাংলাদেশের সংবিধানের ৩নং অনুচ্ছেদ অনুযায়ী, বাংলাদেশের একমাত্র রাষ্ট্রভাষা তথা সরকারি ভাষা বাংলা। ১৯৮৭ সালের বাংলা ভাষা প্রচলন আইন বাংলাদেশের সকল রাষ্ট্রীয় কাজে বাংলার ব্যবহার বাধ্যতামূলক করেছে। বাংলা বাংলাদেশের জাতীয় ভাষাও।

ভারতে ভারতীয় সংবিধান দ্বারা স্বীকৃত ২৩টি সরকারি ভাষার মধ্যে বাংলা অন্যতম। ভারতের পশ্চিমবঙ্গ, অসম এবং ত্রিপুরা রাজ্যের সরকারি ভাষা হল বাংলা এছাড়াও বাংলা ভারতের আন্দামান ও নিকোবর দ্বীপপুঞ্জের অন্যতম প্রধান ভাষা। ২০১১ খ্রিষ্টাব্দের সেপ্টেম্বর মাস হতে বাংলা ভাষা ভারতের ঝাড়খণ্ড রাজ্যের দ্বিতীয় সরকারি ভাষা রূপে স্বীকৃত। পাকিস্তানের করাচী শহরের দ্বিতীয় সরকারি ভাষা রূপে বাংলাকে গ্রহণ করা হয়েছে। ২০০২ খ্রিষ্টাব্দের ডিসেম্বর মাসে সিয়েরা লিওনের তৎকালীন রাষ্ট্রপতি আহমাদ তেজন কাব্বাহ ওই রাষ্ট্রে উপস্থিত জাতিসংঘের শান্তিরক্ষা বাহিনীর ৫,৩০০ বাংলাদেশি সৈনিকের সেবার স্বীকৃতিস্বরূপ বাংলা ভাষাকে সরকারি ভাষার মর্যাদা প্রদান করেন।

নোবেলজয়ী বাঙালি কবি রবীন্দ্রনাথ ঠাকুরের দুইটি বাংলা কবিতা ভারত ও বাংলাদেশের জাতীয় সংগীত হিসেবে গৃহীত হয়। অধিকন্তু, অনেকে মনে করেন যে, শ্রীলংকার জাতীয় সংগীত (শ্রীলঙ্কা মাতা) মূলত রবীন্দ্রনাথ ঠাকুরের একটি বাংলা কবিতার প্রভাবে লেখা হয়েছিল, আবার অনেকে এমনটাও মনে করেন যে জাতীয় সঙ্গীতটি প্রথমে বাংলায় রচিত হয়েছিল এবং তারপর তা সিংহলিতে অনুবাদ করা হয়েছিল।

২০০৯ খ্রিষ্টাব্দে বাংলাদেশ ও পশ্চিমবঙ্গের নির্বাচিত প্রতিনিধিরা জাতিসংঘের সরকারি ভাষা হিসেবে বাংলা ভাষাকে মর্যাদা দেওয়ার দাবী জানান।

সঠিক অনুচ্ছেদ শিরোনাম কোনটি?
titleA. ভারত
titleB. মান্য চলিত ভাষা
titleC. সরকারি মর্যাদা
titleD. সাধু ভাষা
উত্তর: titleC
সদর দপ্তর নির্মাণের জন্য জাতিসংঘ বিভিন্ন দেশের শীর্ষস্থানীয় স্থপতিদের সমন্বয়ে একটি বহুজাতিক কমিশন গঠনের সিদ্ধান্ত নেয়। মার্কিন স্থপতি ওয়ালেস হ্যারিসনকে এই পরিকল্পনার জন্য পরিচালক নিযুক্ত করা হয়। স্থপতি, পরিকল্পনাবিদ ও প্রকৌশলীদের নিয়ে একটি পরিকল্পনা উপদেষ্টাদের একটি বোর্ড গঠন করা হয়। এই বোর্ডে সোভিয়েত ইউনিয়নের এন. ডি. ব্যাসোভ, বেলজিয়ামের গ্যাস্টন ব্রুনফট, কানাডার আর্নেস্ট কর্মিয়ার, ফ্রান্সের লে কর্বুজিয়ের, চীনের লিয়াং-সিউ চেং, সুইডেনের সভেন মার্কিলাস, ব্রাজিলের অস্কার নিয়েমার, যুক্তরাজ্যের হওয়ার্ড রবার্টসন, অস্ট্রেলিয়ার জি. এ. সলিউক্স এবং উরুগুয়ের জুলিও ভিলামাও ছিলেন।

জাতিসংঘ প্রথমে চিন্তা করেছিল সদর দপ্তরের জন্য একটি স্বাধীন-স্বয়ংসম্পূর্ণ শহর নির্মিত হবে। কিন্তু নানাবিধ বাধা-বিপত্তির কারণে এই উচ্চাভিলাসী পরিকল্পনা ব্যর্থ হয়। ১৯৪৭ সালের ফেব্রুয়ারি থেকে জুন পর্যন্ত পরিকল্পনা বোর্ড কমপক্ষে ৪৫টি নকশা প্রস্তুত করে। অনেক পর্যলোচনার পরে হ্যারিসন, অস্কার নিয়েমারের ৩২ নং প্রকল্প ও লে কর্বুজিয়েরের ২৩ নং প্রকল্পের ভিত্তিতে চূড়ান্ত নকশা বাস্তবায়নের সিদ্ধান্ত নেয়। এই চূড়ান্ত নকশাকে পরবর্তিতে আরো কিছু পরিবর্তন ও সংশোধন করা হয় এবং এর ভিত্তিতে ভবনটি নির্মিত হয়। নিউ ইয়র্ক সিটির সাথে করা চুক্ত অনুযায়ী ভবনটি স্থানীয় অগ্নি নিরাপত্তা ভবন নির্মাণের বেশ কিছু নীয়মনীতি মানলেও সব নিয়ম মানেনি। মহাসচিবের কার্যালয়টি ভবনের ৩৮তম তলায় অবস্থিত। ১৯৪৮ সালে নির্মাণ কাজ শুরু হলেও ভবনটির ভিত্তি প্রস্তর ১৯৪৯ সালের ২৪ অক্টোবর স্থাপিত হয়। এর কাজ শেষ হয় ১৯৫২ সালে। এই নির্মাণকাজের জন্য প্রয়োজনীয় ৬৫ মিলিয়ন ডলার অর্থ সুদমুক্ত ঋণের মাধ্যমে যুক্তরাষ্ট্রের সরকার প্রদান করে।

সঠিক অনুচ্ছেদ শিরোনাম কোনটি?
titleA. কাঠামো
titleB. পরিকল্পনা ও নির্মাণ
titleC. বিকল্প প্রস্তাবনা
titleD. অস্কার নিয়েমার এবং লে কর্বুজিয়ের
উত্তর: titleB
বাংলাদেশ ২০১২ এশিয়া কাপ আয়োজন করে। যার একমাত্র ভেন্যু ছিল শের-ই-বাংলা ক্রিকেট স্টেডিয়াম, মিরপুর, ঢাকা। ১৯৮৮ এবং ২০০০ সালে বাংলাদেশ এই কাপ আয়োজন করে। ১১ থেকে ২২ মার্চ পর্যন্ত এই টুর্নামেন্ট চলে। ফাইনাল পাকিস্তান ফাইনালে বাংলাদেশ দলকে ২ রানে হারিয়ে চ্যাম্পিয়ন হয়। এশিয়া কাপ মূলত এশিয়ার চারটি টেস্টখেলুড়ে দেশের প্রতিনিধিত্ব করে। সেই চারটি দেশ হল: বাংলাদেশ, ভারত, পাকিস্তান এবং শ্রীলংকা।

বাংলাদেশ এই টুর্নামেন্ট আয়জনের পাশাপাশি অসাধারণ পারফরম্যান্সের মাধ্যমে প্রথমবারের মত ভারত এবং শ্রীলংকাকে গ্রুপ পর্বে হারিয়ে ফাইনালে খেলার যোগ্যতা অর্জন করে। কিন্তু ফাইনালে অল্পের জন্য হেরে যায়।

সঠিক অনুচ্ছেদ শিরোনাম কোনটি?
titleA. ক্রিকেট বিশ্বকাপ ২০১১
titleB. সুবিধাসমূহ
titleC. প্রথম টেস্ট এবং ওয়ান-ডে
titleD. ২০১২ এশিয়া কাপ
উত্তর: titleD
রাশি ন্যাশনাল স্কুল অফ ড্রামায় শিশুদের জন্য থিয়েটার কর্মশালারও আয়োজন করেছিলেন। তিনি মুম্বইয়ের ন্যাশনাল সেন্টার ফর পারফর্মিং আর্টস-এ কানহাই লালের অধীনে এসএনএ থিয়েটার কর্মশালায় অংশ নিয়েছিলেন। স্নাতক সম্পন্ন করার পরে, রাশি আলাবামা বিশ্ববিদ্যালয় এবং মার্কিন যুক্তরাষ্ট্রের নিউ জার্সির রুটজার্স বিশ্ববিদ্যালয়ে থিয়েটার আর্টস এবং ডিজাইন বিভাগ হতে প্রশিক্ষণ গ্রহণ করেছিলেন। তিনি এইচআরডি (মানব সংস্থান) -এর সংস্কৃতি বিভাগ হতে ইয়াং আর্টিস্ট স্কলারশিপ অ্যান্ড জুনিয়র ফেলোশিপ, রুবি লয়েড আর্টিস্টিক অ্যান্ড একাডেমিক এক্সিলেন্স এবং সেরা আন্তর্জাতিক শিক্ষার্থী বৃত্তি পুরস্কার অর্জন করেছেন। তিনি বেথ হেনলির "অ্যাবান্ডেন্স" এবং জুল ফেইফারের "ফেইফারস পিপল"-এর মতো অনেক নাটকের প্রধান চরিত্রে অভিনয় করেছিলেন এবং কর্মা ইবসেন, ওয়ার্ড হারবাউয়ার এবং অ্যান কারমাইকেলের মতো পরিচালকদের সাথে কাজ করেছিলেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. থিয়েটার প্রশিক্ষণ
titleC. ভারতের থিয়েটার
titleD. শিক্ষা
উত্তর: titleB
সুজির ওপর পানি ছিটিয়ে হাতের সাহায্যে ছোট ছোট গুলি তৈরী করা হয়। গুলিগুলোকে আলাদা করে রাখতে সামান্য শুকনো আটা মাখিয়ে নেওয়া হয়। এরপর এগুলোকে ছেঁকে নেওয়া হয়। খুবই ছোট গুলি গুলি ছাঁকনির ছিদ্র দিয়ে আলাদা করে নেওয়া হয়। এগুলোকে আবার পানি ছিটিয়ে গুলিতে রূপান্তরিত করে আটা মাখিয়ে আলাদা করে রাখা হয়। সব সুজি দিয়ে কুস্কুসের দানা বা গুলি তৈরী হওয়া না পর্যন্ত এই প্রক্রিয়া চলতে থাকে। এটা খুবই শ্রমসাধ্য কাজ। কুস্কুস তৈরীর ঐতিহ্যবাহী পদ্ধতিতে একদল মহিলা একসাথে বসে কয়েকদিন ধরে বেশি করে কুস্কুস দানা তৈরী করে রৌদ্রে শুকিয়ে কয়েক মাস ব্যবহারের জন্য সংরক্ষণ করে। ঐতিহ্যগতভাবে শস্যের কঠিন অংশ থেকে কুস্কুস তৈরী করা হয়। কঠিন এই অংশকে যাঁতায় পিষে গুড়ো তৈরী করা হয়। আধুনিক সময়ে কুস্কুস উৎপাদন যন্ত্র নির্ভর হয়ে পড়েছে এবং বিশ্বের বিভিন্ন অংশের বাজারে কুস্কুস কিনতে পাওয়া যায়। 

পশ্চিম আফ্রিকার সাহেলিয় দেশে, যেমন মালি এবং সেনেগাল, বাজরা বেঁটে বা যাঁতায় ফেলে গুঁড়ো করে কুস্কুসের জন্য প্রয়োজনীয় আকারে রূপান্তরিত করা হয়।

সঠিকভাবে রান্না কুস্কুস হালকা এবং ফুঁয়োফুঁয়ো হয়, আঠাযুক্ত বা বালিবালি হয় না। ঐতিহ্যগতভাবে উত্তর আফ্রিকার লোকেরা একটি খাদ্য স্টিমার ব্যবহার করে। (বারবারেরা একে বলে তাসেকসুত,  আরবিতে বলে কিস্কাস كِسْكَاس "এবং " ফরাসিতে বলে কুস্কুসসিয়ার) ধাতব নির্মিত পাত্রের নিচের অংশ অনেকটা তেল রাখার পাত্রের মত যেখানে মাংস এবং সবজির ঝোল রান্না হয়। উপরের অংশটি ধাতব নির্মিত যেখানে কুস্কুস সিদ্ধ করা হয়। বাষ্পের সাহায্যে ঝোলের স্বাদ কুস্কুসে চলে আসে। পাত্রের উপরের অংশে বাষ্প নির্গমনের জন্য ছিদ্র আছে। ছিদ্রটি খুব বড় হলে ভেজা কাপড় দিয়ে আটকে দেওয়া হয় যাতে বাষ্প একই রেখায় বের হতে পারে। প্রথম দিকে কুস্কুস তৈরীর জন্য মাটির পাত্র ব্যবহারের সামান্য প্রত্মতাত্ত্বিক নিদর্শন পাওয়া গেছে।

সঠিক অনুচ্ছেদ শিরোনাম কোনটি?
titleA. নামকরণ
titleB. স্থানীয় বৈচিত্র্য
titleC. তাৎক্ষণিক কুস্কুস
titleD. প্রস্তুত প্রণালী
উত্তর: titleD
স্কুলের ছাত্রী থাকাকালীন ১৯৪৭ সালে ব্রিটিশবিরোধী আন্দোলনের দু’একটি মিছিলেও তিনি অংশ নেন। তখনো ভাষা আন্দোলন শুরু হয়নি। ১৯৪৭ সালের আগস্টে দেশভাগের পর ভাষা আন্দোলন প্রসঙ্গটি প্রকাশ্যে আসে। মুহাম্মদ আলী জিন্নাহ ৪৮ সালে উর্দুকে রাষ্ট্রভাষা করার ঘোষণা দেন। তখন আন্দোলনটা সারা দেশে ছড়িয়ে পড়তে থাকে। স্কুলের ছাত্রীরা সে মিছিলে অংশ নিয়েছে। ১৯৫২ সালের ২১ ফেব্রুয়ারির সকালবেলার কথা স্মৃতিচারণে জানিয়েছেন শরিফা। সেদিন ১৪৪ ধারা জারি হয়ে গেছে ততক্ষণে। তবে ইডেন কলেজের এ ছাত্রীদের লক্ষ আমতলার সভা। ছাত্রীরা সকালবেলা উঠে প্রস্তুত হন। ততক্ষণে কলেজের গেট কিন্তু তালাবদ্ধ। তখন শরীফাসহ আরো কয়েক ছাত্রী গাছ ও ডাল বেয়ে দেয়াল টপকে কলেজ আঙিনা থেকে বের হয়ে ঢাকা মেডিকেল কলেজের পাশ দিয়ে বিশ্ববিদ্যালয়ের আমতলায় চলে যান। ১৯৫৫ সালের ২১ ফেব্রুয়ারি আরেকটি বড় ধরনের ঘটনা ঘটে। অনেক ছাত্রী গ্রেপ্তার হয়। অনেককেই সেদিন ১৪৪ ধারা ভাঙার দায়ে পুলিশ ট্রাকে উঠিয়ে নিয়ে যায়। সেদিন গ্রেফতার হওয়া ছাত্রীর সংখ্যা ছিল ২০-২১ জন। কুমিল্লা ভিক্টোরিয়া কলেজের অধ্যাপক লায়লা নূরও ছিলেন তাদের সঙ্গে। লায়লা শরীফার পরিচিতদের একজন। লায়লা নূরের সঙ্গে মিছিল-মিটিংয়ে অংশ নিয়েছেন শরীফা খাতুন। ২১ পরবর্তী সময়ে দেশের প্রথম শহীদ মিনার তৈরি করে তাতে যখন শ্রদ্ধা অর্পণ করা হয়, সেটিতেও অংশ নিয়েছিলেন শরিফা খাতুন। দাবি আদায় না হওয়া পর্যন্ত লড়াই করেছেন সহযোদ্ধাদের সঙ্গে।

সঠিক অনুচ্ছেদ শিরোনাম কোনটি?
titleA. বিশেষ অবদান
titleB. শিক্ষাজীবন
titleC. জন্ম ও প্রাথমিক জীবন
titleD. পুরস্কার ও সম্মাননা
উত্তর: titleA
তার শিক্ষানুরাগ ও সমাজ সংস্কার শুধু মনিপুর উচ্চ বিদ্যালয় ও কলেজ এর মধ্যে সীমাবদ্ধ থাকেনি। এরপর একে একে প্রতিষ্টা করেন চেতনা মডেল একডেমী, শেখ সবদার আলী স্কলার ইন্সটিটিউট সহ আরো বেশ কিছু নামকরা শিক্ষা প্রতিষ্ঠানের। খুবই কড়া শিক্ষক হিসেবে অনেকেই তাকে চিনতেন। একজন আদর্শ প্রধান শিক্ষক যেমন হন, তিনি ছিলেন তেমনই।

সঠিক অনুচ্ছেদ শিরোনাম কোনটি?
titleA. কর্মজীবন
titleB. অন্যান্য কর্র্মযজ্ঞ
titleC. মৃত্যু
titleD. পুরস্কার ও সম্মাননা
উত্তর: titleB
১৯৬৭ সালে কেস ওয়েস্টার্ন রিজার্ভ বিশ্ববিদ্যালয় থেকে বি.এ ডিগ্রী লাভের পূর্বে তিনি নিউআর্ক একাডেমী থেকে স্নাতক হন এবং রোচেস্টার বিশ্ববিদ্যালয় থেকে ১৯৭০ সালে এম.এ এবং ১৯৭৪ সালে পিইচ.ডি লাভ করেন। শেরউইন রোজেন এর তত্বাবধানে তিনি তার "একটি জীবন সংরক্ষণের মান: একটি বাজার অনুমান" গবেষণামূলক প্রবন্ধ লিখেন।

সঠিক অনুচ্ছেদ শিরোনাম কোনটি?
titleA. লেখা
titleB. বই
titleC. ব্যক্তিগত জীবন
titleD. শিক্ষা
উত্তর: titleD
২০১৬ সালের ফেব্রুয়ারিতে, জাতীয় উচ্চগতির রেল কর্তৃপক্ষ (এনএইচএসআরসি) গঠন করা হয় কোম্পানির আইন, ২০১৩-এর অধীনে। এনএইচএসআরসি মুম্বাই-আহমেদাবাদ হাই-স্পিড রেল প্রকল্প বাস্তবায়নের জন্য বিশেষ উদ্দেশ্যমূলক সংস্থা। অক্টোবরে ২০১৬, ভারতীয় রেল এনএইচএসআরসি-এর গুরুত্বপূর্ণ পদ পূরণ করতে আমন্ত্রণ জানায়। এই পদে ব্যবস্থাপনা পরিচালক, পরিচালক (প্রকল্প), পরিচালক (বৈদ্যুতিক এবং সিস্টেম) এবং পরিচালক (অর্থ) অন্তর্ভুক্ত ছিল। ম্যানেজিং ডিরেক্টরকে ন্যূনতম ৫ বছরের চাকরির জন্য একটি বন্ডের নিশ্চয়তা দিতে হবে। 

সঠিক অনুচ্ছেদ শিরোনাম কোনটি?
titleA. আহমেদাবাদ টার্মিনাল
titleB. পরিচালনকারী
titleC. ভাড়া
titleD. মুম্বাই টার্মিনাল
উত্তর: titleB
বিশ্বব্যাপী, পর্নোগ্রাফি হ'ল এক বৃহত ব্যবসা যা প্রায় $ ১০০ বিলিয়ন আয় এর সাথে বিভিন্ন মিডিয়া এবং সম্পর্কিত পণ্য ও যৌন পরিষেবাদির উৎপাদন অন্তর্ভুক্ত। শিল্প সমর্থন এবং উৎপাদন কর্মীদের পাশাপাশি হাজারো অভিনয় শিল্পী নিয়োগ করে। এরপরে নিবেদিত এবং বাণিজ্যিক সমিতির পাশাপাশি মূলধারার প্রেস, বেসরকারী সংস্থা (নজরদারি দল), সরকারী সংস্থা এবং রাজনৈতিক সংগঠনগুলিকে অনুসরণ করে। ২০০৫ সালের রয়টার্সের একটি নিবন্ধ অনুসারে, "বহু মিলিয়ন-ডলারের এই শিল্প প্রতি বছর প্রায় ১১,০০০ শিরোনামের ডিভিডি প্রকাশ করে।" পর্নোগ্রাফিক ছায়াছবিগুলি ডিভিডিতে বিক্রি করা বা ভাড়া দেওয়া যেতে পারে, ইন্টারনেট এবং বিশেষ চ্যানেলগুলির মাধ্যমে প্রদর্শিত হয় এবং কেবল ও স্যাটেলাইটে এবং প্রাপ্তবয়স্ক থিয়েটারগুলিতে প্রতি-দর্শন অনুযায়ী প্রদান করা হয়। তবে, ২০১২ সালের নাগাদ, ইন্টারনেটে অবৈধভাবে অনুলিপি করা সামগ্রী এবং অন্যান্য স্বল্প ব্যয়ের প্রতিযোগিতার ব্যাপক প্রাপ্যতা অশ্লীল চলচ্চিত্রের শিল্পকে ছোট এবং লাভজনকতা হ্রাস করেছিল। 

ক্যালিফোর্নিয়ার লস অ্যাঞ্জেলেসের সান ফার্নান্দো ভ্যালি অঞ্চলটি এই শিল্পের প্রাণকেন্দ্র হিসাবে বিশ্বব্যাপী অশ্লীল চলচ্চিত্র শিল্পে যুক্তরাষ্ট্রের আধিপত্য বজায় রেখেছে। এই শিল্পের আকারের বেশিরভাগ পরিসংখ্যান কেবলমাত্র মার্কিন যুক্তরাষ্ট্রকেই উল্লেখ করে। পর্নোগ্রাফিক চলচ্চিত্র স্টুডিওগুলি হিউস্টন, লাস ভেগাস ভ্যালি, নিউ ইয়র্ক সিটি, ফিনিক্স এবং মিয়ামিতে কেন্দ্রীভূত। এগুলি প্রাথমিকভাবে অপেশাদার বা "স্বতন্ত্র" পর্ন চলচ্চিত্রগুলি উৎপাদন করে। 

দেশের প্রাপ্তবয়স্ক বিনোদনের মোট বর্তমান আয় অনুমান করা হয় প্রায় ১০-১৩ বিলিয়ন ধরা হয়, যার মধ্যে ৪-৬ বিলিয়ন বৈধ আইনী। চিত্রটির কৃতিত্ব প্রায়শই ফরেস্টার রিসার্চকে দেয়া হয় যারা এই গবেষণায় করেছিল এবং ১৯৯৮ সালে যা হ্রাস পেয়েছিল। ২০০৭ সালে "অবজার্ভার" পত্রিকায় ১৩ বিলিয়ন ডলারের একটি চিত্রও প্রকাশিত হয়েছিল। ২০০১ এর "ফোর্বসের" তথ্য অনুসারে, বার্ষিক আয়ের বিতরণটি নিম্নলিখিত: 

ইউনিভার্সিটি অফ সাউদার্ন ক্যালিফোর্নিয়ায় অ্যানেনবার্গ স্কুল অফ কমিউনিকেশন দ্বারা প্রকাশিত "অনলাইন জার্নালিজম রিভিউ", এমন একটি বিশ্লেষণ নিয়ে বিবেচনা করেছেন যা "ফোর্বসের" সংখ্যাটির পক্ষে ছিল। হোটেলগুলিতে বিতরণ করা প্রাপ্ত বয়স্ক চলচ্চিত্রগুলির আর্থিক পরিধিটি অনুমান করা শক্ত, কেননা হোটেলগুলি পরিসংখ্যানগুলি নিজের কাছে রাখে বা এগুলি একেবারেই রাখে না। 

বিশ্বের বৃহত্তম প্রাপ্তবয়স্ক চলচ্চিত্রের স্টুডিও ভিভিড এন্টারটেইনমেন্ট আনুমানিক $ ১০০ মিলিয়ন ডলার আয় করে, বার্ষিক ৬০ টি চলচ্চিত্র বিতরণ করে এবং ভিডিও স্টোর, হোটেল রুম, কেবল সিস্টেম এবং ইন্টারনেটে সেগুলি বিক্রি করে। স্পেনীয় স্টুডিও প্রাইভেট মিডিয়া গ্রুপ ন্যাসডাক-এ নভেম্বর ২০১১ পর্যন্ত তালিকাভুক্ত ছিল। তাদের ভিডিও ভাড়া থেকে ৮০ মিলিয়ন ডলারের কম ছিল ১৯৮৩ সালে যা বেড়ে বছরে অর্ধ বিলিয়ন ডলার হয় ১৯৯৩ সালে। নিউজ কর্পোরেশনের ডাইরেকটিভির মতো বড় কর্পোরেশনের কয়েকটি সহায়ক হ'ল বৃহত্তম পর্নোগ্রাফি বিক্রেতা। দেশটির বৃহত্তম ক্যাবল সংস্থা কমকাস্ট একবার $ ৫০ মিলিয়ন ডলার তুলে আনে অ্যাডাল্ট প্রোগ্রামিং থেকে। প্লেবয় এবং হাসলারের মতো সংস্থাগুলির আয় তুলনামূলক কম ছিল। 

সঠিক অনুচ্ছেদ শিরোনাম কোনটি?
titleA. আইনি অবস্থা
titleB. তথ্যসূত্র
titleC. অশ্লীল ফিল্ম ইন্ডাস্ট্রি
titleD. শ্রেণীবিন্যাস
উত্তর: titleC
অপ্রাপ্তবয়স্কদের বিরুদ্ধে সহিংসতা ইস্রায়েলের মধ্যে একটা সমস্যা। ১৯৯৯ সালে, অপ্রাপ্তবয়স্কদের বিরুদ্ধে অপরাধের প্রায় ৭,০০০ মামলা নথিভুক্ত যার মধ্যে শারীরিক লাঞ্ছনা (৫৪%), শ্লীলতাহানির (৩৭%) এবং পুনঃপুনঃ শারীরিক নিপীড়ন (৯%)তার অন্তর্ভুক্ত। তবে ইসরায়েলি অপ্রাপ্তবয়স্করা একমাত্র অপরাধের শিকার যে তা না , তারা মাঝে মাঝে অপরাধী ও হয়ে থাকে । ইসরায়েলে স্কুলে কিশোর সহিংসতাও একটা সমস্যা; ১৯৮১ সালে “টি হরোইটয” এবং “এম আমীর” অপ্রাপ্তবয়স্কদের দ্বারা ইসরাইলী স্কুলে সহিংসতার জন্য তিনটি প্রধান দিক উল্লেখ করেন তা হচ্ছে চুরি করা, ভাঙ্গা এবং প্রবেশ ও ভাংচুর। গবেষণায় দেখা যায় যে ইসরায়েলি আরব যুবকরা তাদের দেশের ইহুদীদের চেয়ে আরও হিংস্র, এই সমস্যাটা তাদের শিক্ষা, সাংস্কৃতিক, সামাজিক, এবং অর্থনৈতির মধ্য ভিন্নতা তৈরী করে। 

সঠিক অনুচ্ছেদ শিরোনাম কোনটি?
titleA. কিশোর ভূক্তভূগী এবং অপরাধীরা
titleB. ফিলিস্তিনিদের দ্বারা ইসরায়েলে অপরাধ
titleC. ইসরায়েলে মাদক
titleD. ঘৃণিত-অপরাধ
উত্তর: titleA
নিউরাল নেটওয়ার্ক এবং শিক্ষার পুনরুজ্জীবিত আগ্রহের মূল সূত্রপাতকারি ছিল ওয়্যারবোস এর (১৯৭৫) ব্যাকপ্রোপ্যাগেশন বা পশ্চাত-বিস্তার অ্যালগরিদম,যা বহুস্তর নেটওয়ার্কগুলির প্রশিক্ষণ সম্ভাবপর ও কার্যকর করে। পশ্চাত-বিস্তার প্রতিটি নোডের ওজন সংশোধন করে স্তরগুলির মধ্যে ত্রুটি পেছন দিকে বিস্তার করে। 

১৯৮০-এর দশকের মাঝামাঝি সময়ে, সংযোগবাদ জনপ্রিয় হয়ে ওঠে সমান্তরাল বিতরণ প্রক্রিয়াকরণ নামে। রুমেলহার্ট এবং ম্যাকক্লেল্যান্ড (১৯৮৬) সংযোগবাদ ব্যবহার কীভাবে স্নায়ুবিক প্রক্রিয়া অনুকরণ করা যায় তা বর্ণনা করেন। 

সাপোর্ট ভেক্টর মেশিন ও রৈখিক শ্রেণিভুক্তকারকের মত অনেক সহজ পদ্ধতি মেশিন লার্নিংকে ধীরে ধীরে নিউরাল নেটওয়ার্কের চেয়ে বেশি জনপ্রিয়তার করে তোলে। যাইহোক, নিউরাল নেটওয়ার্ক-এর ব্যবহার কিছু ডোমেন, যেমন প্রোটিন কাঠামো পূর্বাভাসে আমুল পরিবর্তন ঘটে। 

১৯৯২ সালে ত্রিমাত্রিক বস্তু শনাক্তকরণে লিস্ট শিফট ইনভেরিয়েন্স এবং বিকৃতির সহনশীলতায় সহায়তা করার জন্য ম্যাক্স পুলিং চালু করা হয়েছিল। ২০১০ সালে, ম্যাক্স পুলিংয়ের মাধ্যমে পশ্চাত-বিস্তার প্রশিক্ষণ জিপিইউ দ্বারা ত্বরান্বিত হয় এবং অন্যান্য পুলিংয়ের বৈকল্পিকগুলির চেয়ে ভাল সঞ্চালন দেখানো হয়েছিল। 

ভ্যানিশিং গ্রেডিয়েন্ট সমস্যাটি ব্যাক-প্রোপাগ্যাগেশন ব্যবহার করে এমন বহু-স্তরযুক্ত ফিডফরওয়ার্ড নেটওয়ার্ক এবং পুনরাবৃত্ত নিউরাল নেটওয়ার্ককে প্রভাবিত করে। যখন ত্রুটিগুলি স্তরে স্তরে ছড়িয়ে পড়ে, স্তরের সংখ্যার সাথে তারা দ্রুতগতিতে সঙ্কুচিত হয়,যা সেই ত্রুটিগুলির উপর ভিত্তি করে নিউরন ওজনগুলির সমন্বয়কে আটকে দেয়, বিশেষ করে গভীর নেটওয়ার্কগুলিকে প্রভাবিত করে।

এই সমস্যাটি কাটিয়ে উঠার জন্য, শ্মিডুবার নেটওয়ার্কগুলির একটি বহুস্তরের অনুক্রম (১৯৯২) গ্রহণ করেন, যাতে প্রতি স্তর এক স্তর করে আধাতত্ত্বাবধানকৃত শিক্ষণ মাধ্যমে প্রাক-প্রশিক্ষিত এবং ব্যাকপ্রোপাগেশন দ্বারা সমন্বিত। বেনকে-এর (২০০৩) ইমেজ পুনর্গঠন এবং মুখ স্থানীয়করণ মত সমস্যা সমাধান শুধুমাত্র গ্রেডিয়েন্ট-এর ( আর.প্রপ ) চিন্হের উপর নির্ভরশীল।

হিন্টন এবং তার সহকর্মীরা (২০০৬) প্রতিটি স্তর মডেল করার জন্য একটি সীমিত বোল্টজম্যান মেশিন- এর সঙ্গে বাইনারি বা বাস্তব-মান বিশিষ্ট প্রচ্ছন্ন চলকের ধারাবাহিক স্তর ব্যবহার করে একটি উচ্চ স্তরের উপস্থাপনা শেখার প্রস্তাবনা দেন। যথেষ্ট সংখ্যক স্তর শিখে গেলে, উচ্চ স্তরের বৈশিষ্ট্যের অ্যাক্টিভেশনগুলি থেকে মডেলটি ("পূর্বপুরুষ ধাপ") নমুনা করার সময় ডেটা পুনরুত্পাদন করে গভীর আর্কিটেকচারটিকে একটি জেনারেটিভ মডেল হিসাবে ব্যবহার করা যেতে পারে। ২০১২ সালে, অং ও ডিন ইউটিউব ভিডিও থেকে নেওয়া শুধু লেবেল-ছাড়া চিত্র দেখে বিড়ালের মতো উচ্চ স্তরের ধারণাকে চিনতে শেখা একটি নেটওয়ার্ক তৈরি করেছে। 

জিপিইউ এবং বন্টিত কম্পিউটিং ব্যবহার করার মাধ্যমে যখন উপলব্ধ কম্পিউটিং ক্ষমতা বৃদ্ধি পেল, তখন গভীর নিউরাল নেটওয়ার্ক প্রশিক্ষণের প্রাথমিক চ্যালেঞ্জগুলি সফলভাবে অপ্রয়োজনীয় পূর্ব-প্রশিক্ষণের মতো পদ্ধতির সাহায্যে সমাধান করা হয়। নিউরাল নেটওয়ার্ক একটি বড় আকারে, বিশেষত ছবি ও দৃষ্টি শনাক্তকরণ সমস্যার সমাধানে নিযুক্ত করা হয়। এই " গভীর শিক্ষণ " বা “ডিপ লার্নিং” হিসাবে পরিচিত হয়ে ওঠে। 
সঠিক অনুচ্ছেদ শিরোনাম কোনটি?
titleA. প্রতিযোগিতা
titleB. হার্ডওয়্যার-ভিত্তিক ডিজাইন
titleC. হেবিয়ান শিক্ষণ
titleD. ব্যাকপ্রোপ্যাগেশন বা পশ্চাত-বিস্তার
উত্তর: titleD
চৌহালি উপজেলা মোট ৭টি ইউনিয়ন, ১টি পৌরসভা, ১৩১টি গ্রাম ও ১০০টি মৌজায় বিভিক্ত। ইউনিয়নগুলো হলো, সদিয়া চাঁদপুর ইউনিয়ন, স্থল ইউনিয়ন, ঘোড়জান ইউনিয়ন, উমারপুর ইউনিয়ন, খাষকাউলিয়া ইউনিয়ন, খাষপুকুরিয়া ইউনিয়ন এবং বাঘুটিয়া ইউনিয়ন। ব্রিটিশ শাসনামলে ১৯০৪ সালে এখানে থানা বা পুলিশ স্টেশন স্থাপন করা হয়। বাংলাদেশ স্বাধীনতা লাভের পর ১৯৮৪ সালে চৌহালিকে উপজেলা করা হয়। সরকার কর্তৃক নিয়োগপ্রাপ্ত একজন উপজেলা নির্বাহী কর্মকর্তার অধীনে উপজেলার প্রশাসনিক কার্যক্রম পরিচালিত হয়। তিনিই উপজেলার প্রশাসনিক প্রধান। এছাড়া, জনগণের সরাসরি ভোটে নির্বাচিত একজন উপজেলা চেয়ারম্যান জনগণের প্রতিনিধি হিসেবে দায়িত্ব পালন করেন। বর্তমানে ফারুক হোসেন চৌহালি উপজেলা চেয়ারম্যান হিসেবে দায়িত্ব পালন করছেন। চৌহালি উপজেলায় আইন শৃঙ্খলা রক্ষায় একটি থানা বা পুলিশ স্টেশন রয়েছে। এছাড়া একটি করে আনসার ও ভিডিপি এবং ফায়ার সার্ভিসের কার্যালয় রয়েছে।

চৌহালির ৭টি ইউনিয়নের মধ্যে খাষকাউলিয়া ইউনিয়নকে উপজেলা সদর হিসেবে বিবেচনা করা হয়। ১৯৯৭ সালে বৃহত্তর মিরকুটিয়া ইউনিয়নকে ভেঙ্গে খাষকাউলিয়া ইউনিয়ন প্রতিষ্ঠিত হয়। যদিও ২০১৪ সালে উপজেলা সদরসহ এ ইউনিয়নের প্রায় অধিকাংশ এলাকা যমুনা নদীতে বিলীন হয়ে যায়।

বাংলাদেশ জাতীয় সংসদ নির্বাচনে চৌহালির সংসদীয় আসন সিরাজগঞ্জ-৫। এ আসনটি জাতীয় সংসদে ৬৬নং আসন হিসেবে চিহ্নিত। বাংলাদেশ স্বাধীনতা লাভের পর অনুষ্ঠিত ১৯৭৩ সালে অনুষ্ঠিত প্রথম এবং ১৯৭৯ সালে অনুষ্ঠিত দ্বিতীয় জাতীয় সংসদ নির্বাচনে এলাকাটি পাবনার অধীন নির্বাচনী এলাকা হিসেবে প্রতিষ্ঠিত ছিল। ১৯৮৪ সালে উপজেলা প্রতিষ্ঠার পর ১৯৮৬ সালে অনুষ্ঠিত তৃতীয় জাতীয় সংসদ নির্বাচনে চৌহালি ও বেলকুচি উপজেলা নিয়ে সিরাজগঞ্জ-৫ আসনটি তৈরি হয়। এ নির্বাচনে সংসদ সদস্য নির্বাচিত হন জাতীয় পার্টির মফিজ উদ্দিন তালুকদার এবং ১৯৮৮ সালে চতুর্থ নির্বাচনে জাতীয় পার্টির শহিদুল ইসলাম খান সংসদ সদস্য হিসেবে দায়িত্ব পালন করেন। তবে ১৯৯১ সালে পঞ্চম থেকে ২০০১ সালের অষ্টম জাতীয় সংসদ নির্বাচন পর্যন্ত চৌহালিকে সিরাজগঞ্জ-৬ আসনে অন্তর্ভূক্ত করা হয়।

১৯৯১ সালে পঞ্চম এবং ১৯৯৬ সালের ফেব্রুয়ারিতে অনুষ্ঠিত ষষ্ঠ জাতীয় সংসদ নির্বাচনে সংসদ সদস্য নির্বাচিত হন বাংলাদেশ জাতীয়তাবাদী দলের (বিএনপি) আনছার আলী সিদ্দিকী। ১৯৯৬ সালের জুনে সপ্তম জাতীয় সংসদ নির্বাচনে বাংলাদেশ আওয়ামী লীগের মো. শাহজাহান নির্বাচিত হন। ২০০১ সালে অষ্টম জাতীয় সংসদে প্রতিনিধিত্ব করে বিএনপির মনজুর কাদের।

২০০৮ সালের নবম জাতীয় নির্বাচনের পূর্বে চৌহালিকে পুনরায় সিরাজগঞ্জ-৫ আসনে সংযুক্ত করা হয়। এ সময় আওয়ামী লীগ থেকে আব্দুল লতিফ বিশ্বাস নির্বাচিত হয়ে নবম জাতীয় সংসদে প্রতিনিধিত্ব করেন এবং একই সাথে শেখ হাসিনার দ্বিতীয় মন্ত্রিসভায় মৎস্য ও প্রাণিসম্পদ মন্ত্রনালয়ের মন্ত্রী ছিলেন। ২০১৪ সালে দশম জাতীয় সংসদ নির্বাচনে আওয়ামী লীগের আব্দুল মজিদ মন্ডল এবং ২০১৮ সালের সর্বশেষ একাদশ জাতীয় সংসদ নির্বাচনে আব্দুল মজিদের ছেলে আব্দুল মমিন মন্ডল সংসদ সদস্য নির্বাচিত হন।

সঠিক অনুচ্ছেদ শিরোনাম কোনটি?
titleA. ভূগোল
titleB. ধর্ম
titleC. প্রশাসন
titleD. পটভূমি
উত্তর: titleC
রুশ প্রিমিয়ার লিগের ফুটবল ক্লাব এফসি উফা বাশকোরতোস্তানের উফা শহরটির প্রতিনিধিত্ব করে। কেএইচএল'এর দল সালাভাত ইউলায়েভ এই শহরে খেলে। এছাড়াও সুপ্রিম হকি লিগের দল তোরোস নেফতেকামস্ক ও এইচসি গোময়াক, মাইনর হকি লিগের দল তোলপার উফা এবং রুশ নারী হকি লীগের দল আগিদেল উফা শহরে খেলে থাকে। ন্যাশনাল জুনিয়র হকি লীগের দল বাতির নেফতেকামস্ক শহরের। রুশ ভলিবল সুপার লীগের দল উরাল এবং সামরাও নামক ভলিবল দলটি উফা শহরের। এছাড়াও উফা শহরের দলগুলোর মধ্যে রয়েছে রুশ হ্যান্ডবল সুপার লীগের দল উগ্নটু এবং রুশ নারী হ্যান্ডবল সুপার লীগের দল উফা-আলিসা। ফর্মুলা ওয়ান চালক দানিল কভাইয়াত এসেছেন উফা থেকে। ২০১৮ সাল হতে বাশকোরতোস্তানে পুনরায় ব্যন্ডি খেলা প্রচলনের ব্যাপারে সিদ্ধান্ত হয়। সেখানে একটি ইনডোর খেলার মাঠ তৈরির ব্যাপারে ইতিমধ্যে প্রাথমিক সিদ্ধান্ত হয়েছে।

সঠিক অনুচ্ছেদ শিরোনাম কোনটি?
titleA. ভূগোল
titleB. নদনদী
titleC. রাজনীতি
titleD. খেলাধুলা
উত্তর: titleD